सही प्रोडक्ट्स चुनना अपने बालों को स्वस्थ बनाए रखना अपने बाल धोना स्टाइलिंग टूल्स का उपयोग करना
अपने बालों को रेशमी रखने के लिए, आपको इन्हें साफ रखने की जरूरत है, लेकिन इन्हें बहुत ज्यादा नहीं धोएँ | आपके बालों के प्राकृतिक तेल, जो इनको मजबूत और स्वस्थ बनाए रखने में मदद करते हैं, लेकिन यही तेल बालों को गंदा करते हैं और बाल चिपचिपे बना सकते हैं | आपको रेशमी बालों के लिए, बहुत अधिक सफाई और पर्याप्त सफाई के बीच संतुलन बनाने की ज़रूरत है, यानि कि एक सौम्य शैम्पू से बालों को धोना, आपकी सफाई की दिनचर्या का एक अनिवार्य हिस्सा है |  नेचुरल इंग्रेडिएंट्स से बने शैम्पू का उपयोग करने की कोशिश करें, और तेज, अर्टिफिशियल सुगंध वाले शैम्पू को नजरंदाज करें | ये समय के साथ बालों को ड्राइ बना देते हैं और बालों की अपनी प्राकृतिक तेलों को बनाने की क्षमता को प्रभावित करते हैं | इसलिए इनपर दी गयी सामग्री पढ़ें और पेराबेन्स (parabens) और सल्फेट्स (sulfates) वाले शैंपू को इस्तेमाल करने से बचें | यदि आपके घुंघराले या वेव्ज वाले बाल हैं, तो खासतौर पर सल्फेट्स से बचना से जरूरी है | यदि आप बच्चे नहीं हैं, तो भी बेबी शैंपू आपके बालों को मुलायम बनाए रखने में काफी असरदार है और इनमें नुकसानदायक सामग्री का उपयोग कम होता है | यह आमतौर पर बालों और आंखों के लिए नुकसानदायक नहीं होते हैं, साथ ही बहुत सस्ते और आसानी से उपलब्ध होते हैं, इन्हें खरीदना आसान होता है, फिर आप चाहे कितनी भी उम्र के हों | रेशमी बाल पाने के सर्वोत्तम तरीकों में से एक नियमित रूप से कंडीशनिंग करना है, भले ही आप अपने बालों में शैम्पू नहीं कर रहे हों | कंडीशनर आपके बालों के सिरों को मजबूत करने में मदद करता है, प्रत्येक बाल को मजबूत और स्वस्थ रखता है, दोमुहें होने और बालों की अन्य समस्याओं से बचाता है जो कि बालों की बनावट को प्रभावित कर सकती हैं | आप जैसा शैम्पू लेंगे, वैसा ही कंडीशनर लें, जिसमें आर्टिफ़िशियल सुगंध और डाइ की कमी हो |  यदि आपके बाल छोटे है, तो आप अपने स्कैल्प पर कंडीशनर लगने से रोक नहीं सकते | अपने बालों को हल्के रखने के लिए एक माइल्ड या वॉल्यूमाइजिंग (volumizing) कंडीशनर का उपयोग करें | हालांकि आमतौर पर पुरुषों के लिए इनकी मार्केटिंग के द्वारा, यूज करने की सलाह देते हैं, पर इनके उपयोग से बचें | टू-इन-वन शैंपू और कंडीशनर कॉम्बो, साथ ही साथ बॉडी वॉश-शैंपू कॉम्बो उपयोग करने से बचने की कोशिश करें, क्योंकि इन्हें यूज कर के आप बालों को अलग से कंडीशन नहीं कर पाएंगे, और यह कॉम्बो लंबे समय तक यूज करने से बाल ड्राइ हो सकते हैं, जो कि कंडीशनर के उद्देश्य के विपरीत होगा | इसलिए अलग कंडीशनर खरीदें | आपके बालों की प्राकृतिक तैलीयता के आधार पर, अपने बालों को धोने से पहले उनमें थोड़ी मात्रा में तेल डालें,यह आपके बालों की सफाई के लिए अच्छा हो सकता है, जो बालों को हेल्दी और मजबूत बनाने में मदद कर सकता है, और आप जैसे चाहते हैं बालों को रेशमी भी बनाता है  | प्रतिदिन या सप्ताह में कुछ बार कई प्रकार के तेल डालकर बेजान बालों का उपचार आमतौर पर किया जाता है | बालों के लिए अच्छे प्राकृतिक तेलों में शामिल हैं:   नारियल का तेल (Coconut oil) जैतून का तेल (Olive oil) आर्गन का तेल (Argan oil) गिंगेली या तिल का तेल (Gingelly oil or sesame oil) मोरक्कन का तेल (Moroccan oil) सरसों का तेल (Mustard oil) हेयर जेल, मूस (mousse), और स्प्रे आपके बालों को संवारने का सबसे तेज़ तरीका है और इनके उपयोग से आपके बाल स्ट्रॉ की तरह सख्त हो जाएंगे | इसलिए यदि आवश्यक हो तो अपने बालों को स्टाइल करने के लिए प्राकृतिक तेलों और कैप का उपयोग करें, और स्टाइलिंग उत्पादों के उपयोग से बचें | यदि कभी आर्टिफ़िशियल स्टाइलिंग उत्पादों का उपयोग करना जरूरी हो, तो रात में अपने बालों को अच्छी तरह से धो लें और अपने बालों को प्राकृतिक तेलों से कंडीशन करें ताकि उन्हें फिर से निखरने में मदद मिल सके |  अधिकांश स्टाइलिंग प्रोडक्ट्स में अल्कोहल होता है, जो आपके बालों से नमी को खींच लेता है और उनके नेचुरल ऑयल को ख़त्म कर देता है | स्टाइलिंग प्रोडक्ट्स का उपयोग करके अपनी बॉडी के नेचुरल कामों में रुकावट न डालें, बॉडी को अपना काम करने दें | यदि आप वास्तव में स्टाइलिंग प्रोडक्ट्स का उपयोग करना चाहते हैं, तो नेचुरल ऑयल्स और बी-वेक्स (beeswax) से बने वेक्स और पॉमेड्स (pomades) आज़माएं | ये प्रोडक्ट आपके बालों को स्टाइल और माइश्चराइज एक साथ करते हैं | दो मुंहे बालों को नियंत्रण में रखने के लिए और अपने बालों को रेशमी बनाने के लिए, इन्हें नियमित रूप से कटवाना एक अच्छा उपाय है | यहां तक कि छोटे ट्रिम्स आपके बालों को मजबूत रखने में, और इन्हें अधिक समानता से बढ़ने में मदद करते हैं | यदि आप सालभर अपने बालों को रेशमी रखना चाहते हैं, तो बालों की देखभाल करने वाले विशेषज्ञ से सलाह लें, जो आपके बालों की समस्याओं का इलाज़ कर सकते हैं, और उनके लिए सही उत्पादों और आगे की तकनीकों का सुझाव दे सकते हैं | अत्यधिक छोटे बालों को किसी भी तरह से रेशमी बनाना कठिन होता है, जबकि लंबे बालों की देखभाल और स्वच्छता की जरूरत होती है | यदि आप रेशमी बाल रखना चाहते हैं, तो इसे एक से तीन इंच के बीच में बढ़ाएँ, इससे आपको बालों में हाथ फिराने और उन्हें कई तरह से स्टाइल के लिए पर्याप्त लंबाई मिलेगी, लेकिन इन्हें इतना लंबा नहीं रखें कि ये आपसे संभलें न | ग्रे बालों को रंगना, इन्हें झड़ने और जलाने के सबसे तेज़ तरीकों में से एक है | कलरिंग ट्रीटमेंट का उपयोग करने से बालों में मौजूद प्राकृतिक तेल नष्ट हो जाते हैं और उनका मजबूत और स्वस्थ बने रहना बहुत मुश्किल हो जाता है | सिर के बालों को कलर करने की तुलना में सभी के लिए उनके बालों का हेल्दी होना ज्यादा जरूरी होता है, इसलिए उन ग्रे बालों को अपनाएं और उनके साथ खुश रहें | सूरज की रोशनी आपके बालों का रंग उड़ा देगी, और इन्हें ड्राइ और सख्त करेगी | यदि आपको रेशमी बाल चाहिए हैं, तो आपको उनकी देखभाल अच्छी तरह से करना पड़ेगी जिससे वे धूप में झुलसें न जाएँ | यदि आप बहुत अधिक समय तक बाहर खुले में रहते हैं तो ध्यान रखें कि  बालों पर धूप का असर न हो और यदि कुछ दुष्प्रभाव हो तो उससे से बालों को बचाने के लिए उनकी प्राकृतिक तेलों से अच्छी तरह से मालिश करें  | यदि आप जानते हैं कि आप बहुत देर तक धूप में रहने वाले हैं तो एक चौड़ी ब्रिम (brim) वाली कैप पहनें | अपने बालों को टोपी में अंदर रखें और बालों को सूरज से छुपाकर हानिकारक UV किरणों से खुद को बचाएं | यह बहुत जरूरी है कि आपके शरीर के सभी भागों, जिनमें बाल भी शामिल हैं, उनको स्वस्थ रखने के लिए आपके स्वस्थ आहार का एक ज़रूरी हिस्सा आवश्यक पोषक तत्व और विटामिन हैं | विटामिन ई, विटामिन सी, बायोटिन, आयरन और जिंक सभी का सीधा संबंध आपके बालों की बनावट और स्वास्थ्य से है | विटामिन और खनिजों से भरपूर खाद्य पदार्थ खाएं, और यदि आवश्यक हो तो विटामिन सप्लीमेंट्स लें |  बादाम, गाजर, केले, डार्क चॉकलेट, कद्दू के बीज, और अंकुरित अनाज जैसे फूड्स को बालों की हेल्दी डाइट में शामिल करें, यह सभी बहुत ही अच्छे खाद्य पदार्थ हैं, जो विटामिन के सही संयोजन और आवश्यक पोषक तत्वों से भरपूर हैं | 100 ग्राम या रेड मीट खाने से केराटिन (keratin) का उत्पादन बढ़ाने में मदद मिल सकती है, यह एक प्रोटीन है जो आपके बालों और नाखूनों को स्वस्थ और चमकदार रखता है | मछली ओमेगा 3 फैटी एसिड से भरपूर होती है, जो बालों को चमकदार बनाए रखने में मदद करता है | रेशमी बालों के लिए, और उनको साफ और मुलायम रखने और उनमें धूल और जमी हुई गंदगी को हटाने के लिए रोज रात में बालों को धोना अच्छा है | अपने बालों को धोने के लिए स्वच्छ ताजे पानी का उपयोग करना, प्राकृतिक तेलों के स्वस्थ प्रभावों को बनाए रखने में मदद करेगा, और उन्हें फिर से निखरने में सहायक होगा | रोज़ाना अपने बालों में शैम्पू करना ज़रूरी नहीं है, और ऐसा करने से आपके बाल समय से पहले ही ड्राइ हो जाएंगे | यदि आप शॉवर नहीं ले सकते हैं, तो अपने बालों में गीली कंघी से कंघी कर सकते हैं, या सिंक में अपने बालों को धोना भी इन्हें साफ रखने का एक प्रभावी तरीका हो सकता है | यदि आप रोजाना शॉवर लेते हैं, तो आपको हर बार शैम्पू करने की जरूरत नहीं है | सामान्य तौर पर, सबसे अच्छा यही है कि अपने बालों को हर तीन दिनों में एक बार से अधिक नहीं धोएँ | आपके बाल प्राकृतिक रूप से कितने तैलीय हैं, इसके आधार पर आपको कम या ज्यादा बार शैम्पू करने की जरूरत हो सकती है | कुछ लोगों के लिए, सप्ताह में एक बार धोना ही बालों को साफ, चमकदार, और स्वस्थ रखने के लिए पर्याप्त है, जबकि अन्य लोग हर दूसरे दिन शैम्पू करते हैं |   शैम्पू का प्रयोग संयमित रूप से करें, यह एक छोटे मटर दाने के आकार से ज्यादा न हो | अपने हाथों को गीला करें और अपने बालों में शैम्पू लगाने से पहले अपने हाथों में इसका झाग बनाएं, अब अपने बालों के सिरों पर लगाते हुये स्केल्प की ओर शैम्पू लगाते जाएँ | हल्के से मलें और गर्म पानी से अच्छी तरह धो लें | यदि आप किसी भी हीट ट्रीटमेंट (जैसे कि अपने बालों को सीधा या ब्लो-ड्राई करना) का उपयोग नहीं करते हैं और आपके बाल ड्राइ नहीं हैं, तो आप बालों को प्रतिदिन धो सकते हैं | कुछ लोग अपने बालों को शैम्पू करने की तुलना में नियमित रूप से कंडीशन अधिक करते हैं, जहां तक वे पूरे सप्ताह में बालों के स्वास्थ्य और तैलीयता के आधार पर एक बार शैम्पू करते हैं और तीन बार कंडीशन करते हैं जिससे उन्हें अपने बाल रेशमी लगते हैं | आप भी यही तरीका आजमाएँ जब आप शैम्पू करते हैं, फिर बालों को गर्म पानी से अच्छी तरह से धोएँ | हर बार अपने बालों को धोते समय सारा शैम्पू और कंडीशनर अच्छे से निकालना बहुत जरूरी होता है | यदि आपके बाल लंबे हैं, तो यह पूरी तरह से बाहर निकालना मुश्किल है, और उनमें अवशेष रह जाने पर आपके  बाल ड्राइ, और चिपचिपे हो सकते हैं | अपने बालों को धोने, शैम्पू करने या कंडीशनिंग करने के बाद, जितना संभव हो बालों को तौलिए से सुखाएँ, या फिर इनको हवा में सूखने दें | अपने बालों को धीरे और आराम से सुखान उनको मजबूत और हेल्दी बनाने में सहायाक होगा, तथा इससे बालों में रेशमी चमक आएगी |  ब्लो ड्रायर्स (blow driers) का उपयोग करने से बचें, क्योंकि यह डायरेक्ट आपके बालों को गर्म कर देता है, और इन्हें ड्राइ, तथा दोमुंहे बना देता है | इसलिए अपने बालों को हीट-ड्राई न करें | सप्ताह में कुछ बार, शैम्पू का उपयोग करने के बाद, ऊपर दिये गए प्राकृतिक बाम में से एक का उपयोग करना भी एक अच्छा आइडिया है, इसलिए अपने बालों में आराम से तेल लगाइए | नारियल के तेल और अन्य प्रकार के प्राकृतिक तेल को एक बढ़िया दांत वाले प्लास्टिक की कंघी में लेकर सीधे बालों में कंघी की जा सकती है, या फिर आप हाथों से बालों की जड़ों में मालिश कर सकते है, फिर कंघी करने से भी सही असर पड़ता है | सप्ताह में एक या दो बार से अधिक बालों में तेल लगाने से बचें, इससे आपके बाल गंदे और बनावटी हो सकते हैं, जिससे उन्हें साफ रखना मुश्किल हो जाता है | इसलिए हेयर ऑइल या टॉनिक का प्रयोग कम करें | अपने बालों को कंघी करना बहुत जरूरी है ताकि वह रेशमी और साफ बने  रहें | उलझे बिगड़े बालों को संभालना हमेशा ही मुश्किल होगा और इससे आपके बालों को नुकसान पहुंचेगा और यह बालों को खुरदरे और रफ़ बनाए रखेगा | एक सही दांत वाली प्लास्टिक कंघी का उपयोग करें और हर सुबह कुछ समय के लिए अपने बालों में इसे करें और उन्हें सुलझाएँ इससे आपके बाल स्वस्थ्य और रेशमी रहते हैं | यदि आपके बाल ज्यादा ही उलझे हुए हैं, तो कंघी में थोड़ा-सा तेल लगा कर इसे अपने बालों में करने से उन्हें सुलझाने में सहायता मिलेगी | आप थोड़े से पानी का उपयोग भी कर सकते हैं | विशेष रूप से रफ बालों के लिए, बालों की मोटाई के आधार पर, उनमें ब्रश करना अधिक उपयुक्त हो सकता है | यदि आपके मोटे या घुंघराले बाल हैं, तो एक फ्लैट आयरन आपके बालों को रेशमी बनाने में मदद कर सकता है | हालांकि, ध्यान रखें कि फ्लैट आयरन और अन्य हीट-बेस्ड उपचार आपके बालों को नुकसान पहुंचा सकते हैं, इसलिए कुछ सुरक्षात्मक उपायों का उपयोग करें:  फ्लैट आयरन करते समय आपके बाल पूरी तरह से सूखे हों | गीले बाल सूखे बालों की तुलना में गर्मी के नुकसान के लिए अधिक संवेदनशील होते हैं | स्ट्रेटनिंग से पहले अपने बालों पर हीट प्रोटेक्टिंग स्प्रे (heat protecting spray), क्रीम या सीरम का इस्तेमाल करें | एक से अधिक बार अपने बालों के एक ही सेक्शन पर जाने से बचें | अपने बालों को ब्लो-ड्राई करना भी आपके बालों को रेशमी रखने में मदद कर सकता है | बालों को अत्यधिक ब्लो-ड्राइंग की हीट से क्षतिग्रस्त होने से बचाने के लिए आप कुछ सावधानियां बरत सकते हैं:  अपने बालों को ब्लो-ड्राइंग करने से पहले टॉवल से सुखा लें | यह बालों के ब्लो-ड्राइ करने के समय को कम कर सकता है और हीट के नुकसान के जोखिम को कम कर सकता है | ब्लो-ड्राई करने से पहले अपने बालों में सुरक्षात्मक सीरम लगाएँ | यदि आप एक मुलायम और रेशमी इफैक्ट प्राप्त करने का प्रयास कर रहे हैं, तो ब्लो ब्रिसल ब्रश (bristle brush) का उपयोग करें, ताकि ब्लो-ड्राइंग के दौरान आपके बाल ज्यादा न खिंचें | अपने बालों की जड़ों से लेकर सिरे तक ब्लो-ड्राइ करें |
सौम्य शैम्पू चुनें: प्राकृतिक कंडीशनर का इस्तेमाल भी करें: प्राकृतिक हेयर ऑयल के उपयोग की सोचें: स्टाइलिंग प्रोडक्ट्स के यूज़ से बचें: अपने बालों को नियमित रूप से कटवाएं: अपने बालों को थोड़ा बढ़ाने का विचार करें: अपने बालों को कलर न करें: सूरज की रोशनी में निकालना कम करें: विटामिन सप्लीमेंट्स लें: अपने बालों को रोजाना धोएँ: अपने बालों को ज्यादा न धोएं: अपने बालों की टिप्स को कंडीशन करें: अपने बालों को टॉवल से सुखाएँ: शैम्पू से धोने के बाद अपने स्कैल्प में प्राकृतिक बालों का तेल लगाएं: रोज सुबह अपने बालों में कंघी करें: एक फ्लैट आयरन का उपयोग करें: अपने बालों को ब्लो-ड्राई करें:
https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy https://www.wikihow.com/Get-Silky-Hair-if-You-Are-a-Guy
Choosing the Right Products Keeping Your Hair Healthy Washing Your Hair Using Styling Tools